b'\n_START_ARTICLE_\nTatum O\'Neal\n_START_SECTION_\nOpv\xc3\xa6kst\n_START_PARAGRAPH_\nO\'Neal blev f\xc3\xb8dt i Westwood-omr\xc3\xa5det, Los Angeles, Californien af skuespillerne Ryan O\'Neal (f\xc3\xb8dt 1941) og Joanna Moore (1934-1997). Hendes bror, Griffin, blev f\xc3\xb8dt i 1964. I 1967 blev for\xc3\xa6ldrene skilt, og hendes far blev gift igen. Farens \xc3\xa6gteskab med skuespilleren Leigh Taylor-Young resulterede i, at Tatum O\'Neal fik halvbroderen Patrick, men \xc3\xa6gteskabet endte i skilsmisse i 1973. Tatum har en anden halvbror, Redmond, fra Ryan O\'Neals forhold til skuespilleren Farrah Fawcett. O\'Neals mor d\xc3\xb8de af lungekr\xc3\xa6ft i 1997 i en alder af 63 efter en karriere, hvor hun optr\xc3\xa5dte i film som Sk\xc3\xb8gernes hus\xc2\xa0og Dr\xc3\xb8m med mig!.\n_START_SECTION_\nTidlig karriere\n_START_PARAGRAPH_\nDen 2. april 1974 vandt Tatum O\'Neal i en alder af 10 \xc3\xa5r en Oscar for bedste kvindelige birolle og Golden Globe Award for New Star Of The Year for sin pr\xc3\xa6station i Paper Moon, udsendt i maj 1973. Som den yngste nogensinde, der vandt en Oscar med nomineringer, hun fyldte 9 \xc3\xa5r under optagelserne i efter\xc3\xa5ret 1972,  fik O\'Neal prisen for rollen som Addie Loggins, en b\xc3\xb8rnefupmager, der undervises af en plattenslager under depressionen; plattenslageren spilles af hendes far, Ryan. Under sit bes\xc3\xb8g i RuPauls Drag Race i 2010 fortalte O\'Neal, at hendes far ikke havde deltaget i Oscar-ceremonien, hvor hun vandt, p\xc3\xa5 grund af en fyldt kalender._NEWLINE_O\'Neal medvirkede ogs\xc3\xa5 i film som Op med hum\xc3\xb8ret, drenge med Walter Matthau, Det store spring\xc2\xa0med Christopher Plummer og Anthony Hopkins, Sm\xc3\xa5 jomfruer med Kristy McNichol, Happy days - Hurra for filmen med sin far Ryan og i Circle of Two med Richard Burton. Hun spillede titelrollen i Faerie Tale Theatre-episoden "Guldlok og de tre bj\xc3\xb8rne".\n_START_SECTION_\nSen karriere\n_START_PARAGRAPH_\nHun optr\xc3\xa5dte blot i fem film i n\xc3\xa6ste 15 \xc3\xa5r, herunder i Basquiat fra 1996, som Cynthia Kruger._NEWLINE_I begyndelsen af 2000\'erne vendte O\'Neal tilbage med g\xc3\xa6steroller p\xc3\xa5 Sex and the City, Family Guy og Law & Order. Fra 2005 har O\'Neal j\xc3\xa6vnligt spillet rollen som Maggie Gavin i dramaserien Rescue Me, der skildrer den ustabile og livlige s\xc3\xb8ster til Tommy Gavin, spillet af Denis Leary._NEWLINE_I januar 2006 medvirkede hun i anden s\xc3\xa6son af ABCs reality-serie Dancing with the Stars (amerikanske udgave af Vild med dans) med denprofessionel partner Nick Kosovich. De blev elimineret i anden runde. Hun fortsatte dog med at lave kommentarer til udsendelserne for Entertainment Tonight._NEWLINE_Fra 2006 til 2007 spillede hun den h\xc3\xa6vngerrig og psykotiske Blythe Hunter i My Networks tv-drama Wicked Wicked Games. Hun spiller over for Nashawn Kearse og Vanessa L. Williams i filmen My Brother.\n_START_SECTION_\nFamilie og forhold\n_START_PARAGRAPH_\nEn af O\'Neals f\xc3\xb8rste kendte k\xc3\xa6rester var popstjernen Michael Jackson, som hun gik ud med i slutningen af 1970\'erne. Jackson beskrev O\'Neal som sin f\xc3\xb8rste k\xc3\xa6rlighed og sagde i et interview i 2002 med Martin Bashir, at O\'Neal fors\xc3\xb8gte at forf\xc3\xb8re ham, men han var bange for ideen om sex. O\'Neal n\xc3\xa6gtede voldsomt alle Jacksons p\xc3\xa5stande i sin selvbiografi._NEWLINE_O\'Neal\'s forhold til tennisspiller John McEnroe begyndte i 1984, da hun flyttede ind i sin Central Park West ejerlejlighed i New York City. De giftede sig i 1986  og fik tre b\xc3\xb8rn sammen: Kevin, Sean og Emily. De blev separeret i 1992 og skilt i 1994. Efter skilsmissen fik O\'Neal narkotikaproblemer og blev afh\xc3\xa6ngig af heroin. Som f\xc3\xb8lge heraf opn\xc3\xa5ede McEnroe for\xc3\xa6ldremyndigheden over deres b\xc3\xb8rn i 1998._NEWLINE_I 2011 begyndte O\'Neal og hendes far Ryan at genoptage deres forhold, der havde v\xc3\xa6ret afbrudt i 25 \xc3\xa5r. Deres genforening og forsoningsproces blev fulgt i den kortvarige Oprah Winfrey Network-serie Ryan & Tatum: The O\'Neals.   I 2015 sagde hun, at hun var begyndt at date kvinder, men ville ikke at identificere sig som hverken lesbisk eller heteroseksuel og sagde: "Jeg er hverken det ene eller det andet."\n_START_SECTION_\nAnholdelse\n_START_PARAGRAPH_\nDen 1. juni 2008 blev hun anholdt for at k\xc3\xb8be crack (kokain) i n\xc3\xa6rheden af sin Manhattan-lejlighed. Da politiet visiterede hende, fandt de angiveligt to poser med stoffer - en med crack, en med pulverkokain og et ubrugt crackr\xc3\xb8r. Hun blev anklaget for besiddelse af narko. Myndigheder l\xc3\xb8slod hende uden kaution. Den 2. juli 2008 erkl\xc3\xa6rede O\'Neal sig skyldig i uanst\xc3\xa6ndig opf\xc3\xb8relse i forbindelse med arrestationen og accepterede at tilbringe to d\xc3\xb8gn p\xc3\xa5 et afv\xc3\xa6nningsprogram.\n_START_SECTION_\nSelvbiografiske p\xc3\xa5stande\n_START_PARAGRAPH_\nI sin selvbiografi fra 2005, A Paper Life, p\xc3\xa5stod O\'Neal, at hun blev forulempet af sin fars narkopusher, da hun var 12 \xc3\xa5r. Hun h\xc3\xa6vder ogs\xc3\xa5 at v\xc3\xa6re blevet fysisk og f\xc3\xb8lelsesm\xc3\xa6ssigt misbrugt fra sin far, hvilket hun i stor udstr\xc3\xa6kning tilskriver hans brug af stoffer. Hun beskrev ogs\xc3\xa5 i detaljer sin egen heroinafh\xc3\xa6ngighed og dens virkninger p\xc3\xa5 hendes forhold til hendes b\xc3\xb8rn. Hendes far, Ryan, n\xc3\xa6gtede p\xc3\xa5standene. I en forberedt udtalelse sagde Ryan O\'Neal: "Det er en trist dag, n\xc3\xa5r ondsindede l\xc3\xb8gne bliver fortalt for at blive \'best-seller-forfatter."_NEWLINE_I 2011 skrev O\'Neal en ny samling erindringer med titlen Found: A Daughter\'s Journey Home, der handlede om hendes stormfulde forhold til sin far, hendes kortvarige \xc3\xa6gteskab med John McEnroe og hendes nylige narkotika-anholdelse.'